МОДЕЛ УГОВОРА 
За набавку радова на  реализацији Пројекта: Унапређење енергетске ефикасности зграде за спорт и физичку културу – затворени базени са пратећим садржајем у  Улици Милоша Обреновића 189 у Обреновцу


Закључен  између уговорних страна:

1.  УПРАВЕ ГРАДСКЕ ОПШТИНЕ ОБРЕНОВАЦ, Обреновац, ул. Вука Караџића број 74, матични број: 07038330, шифра делатности 8411, ПИБ: 102700379,  коју заступа Председник Градске општине Обреновац, Милош Станојевић,  (у даљем тексту Нaручилац)  и

2.__________________________________ , са седиштем у _________________, улица и број __________________, мат. бр._____________, ПИБ________________,кога заступа ______________________________ (у даљем тексту: Извођач радова),

 (за чланове групе или подизвођача попунити само уколико се подноси заједничка понуда, односно понуда са подизвођачем)

· Члан групе понуђача: ____________________ са седиштем у _______________, ул. ______________
 бр. ________ , ПИБ _______________, матични број:_______________ кога заступа Директор ____________________ у својству извођача радова (у даљем тексту: Извођач)

· Члан групе понуђача: ____________________ са седиштем у _______________, ул. ______________
 бр. ________ , ПИБ _______________, матични број:_______________ кога заступа Директор ____________________ у својству извођача радова (у даљем тексту: Извођач)



УВОДНИ ДЕО

Уговорне стране констатују:
- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 – у даљем тексту: Закон), на основу позива за подношење понуда који је објављен на Порталу јавних набавки, спровео поступак јавне набавке радова на  реализацији Пројекта:  Унапређење енергетске ефикасности зграде за спорт и физичку културу – затворени базени са пратећим садржајем у  Улици Милоша Обреновића 189 у Обреновцу
 - да је Понуђач – Извођач радова дана ______. године, доставио понуду број: _________(попуњава Понуђач), која у потпуности испуњава захтеве наручиоца и саставни је део овог уговора; 
- да је Наручилац у складу са чланом 146. став 1. Закона, на основу понуде Понуђача- Извођача ,  и Одлуци о додели уговора број: __________________ од ______________. године, (попуњава Наручилац) изабрао Извођача за предметну набавку.

Члан 1.

Уговорне стране констатују да је Наручилац изабрао Извођача као најповољнијег понуђача за извођење радова на Унапређење енергетске ефикасности зграде за спорт и физичку културу – затворени базени са пратећим садржајем у  Улици Милоша Обреновића 189 у Обреновцу, ЈН III-03 бр. 404-14 .

Сходно Уговору o финансирању пројекта унапређења енергетске eфикасности, зграда за спорт и физичку културу – затворени базен са пратећим садржајем, улица Милоша Обреновићћа бр. 189 у Обреновцу, к.п.бр 1074/1, К.О Обреновац: реконструкција термичког омотача и термотехничких инсталација на згради затвореног базена са пратећим садржајима у Обреновцу закључен дана 22.07.2022. године  између уговорних страна Министарства рударства и енергетике РС - Управа за финанасирање и подстицање енергетске ефикасности и Општине Обреновац, Општина реализује пројекат унапређења енергетске ефикасности обејеката од јавног значаја.

Члан 2.

 Цена за извођење радова из члана 1. Уговора  износи _________________ динара без ПДВ односно _________________ динара са ПДВ.

Уговорена цена је фиксна и не може се мењати услед повећања цене елемената на основу којих је одређена односно због наступања промењених околности.

Осим вредности рада, добара и услуга неопходних за извршење Уговора, цена обухвата и све зависне трошкове Извођача до примопредаје радова а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме, мера за омогућавање безбедног и несметаног одвијања саобраћаја током извођења радова. Обезбеђење градилишта саобраћајном сигнализацијом у току извођења радова је у обавези Инвеститора и не урачунава се у цену.	
         
Члан 3.

Уговорне стране су сагласне да се плаћање Извођачу  врши на следећи начин:
Плаћање ће се извршити у законском року до 45 дана, након овере ситације од стране стручног надзора.
Услов за оверу окончане ситуације је извршена примопредаја изведених радова.
Комплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува до примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.


Члан 4.

Извођач се обавезује да радове који су предмет овог уговора изведе у року од _________ дана ( максимално 90 календарских дана ), рачунајући од дана увођења у посао.	
Увођење у посао се врши у присуству представника Наручиоца, Извођача и стручног надзора, након испуњења следећих услова: 

- да је Наручилац предао Извођачу инвестиционо техничку документацију;
· да је Наручилац обезбедио Извођачу несметан прилаз градилишту; 
· да је Извођач Наручиоцу доставио меницу за добро извршење посла;
	Датум увођења у посао уписује се у грађевински дневник.

Члан 5.
 	Извођач је дужан да одмах писмено обавести Наручиоца  о околностима које онемогућавају или отежавају извођење радова, о привременом обустављању радова, и о настављању радова по престанку сметњи због којих је извођење радова обустављено.

Извођач може привремено обуставити радове искључиво уз сагласност надзорног органа. Извођач је дужан да настави извођење радова по престанку сметње због које су радови обустављени.

               Период обуставе радова мора бити уписан у грађевински дневник, потписан и оверен од стране одговорног лица Извођача и стручног надзора и једино у том случају не утиче на уговорени рок извођења радова.
 
На основу евидентиране обуставе радова кроз књигу инспекције и грађевински дневник, приликом коначног обрачуна утврдиће се да ли су радови изведени у уговореном року.  
Члан 6.
Захтев за продужење уговореног рока са писаном сагласношћу стручног надзора   и пратећом документацијом, Извођач подноси Наручиоцу у року од три дана од сазнања за околност које онемогућавају завршетак радова у уговореном року, а најкасније пет дана пре истека коначног рока за завршетак радова. Уговорени рок се не може продужити без сагласности Наручиоца.

Уговорени рок је продужен када уговорне стране у форми анекса овог уговора о томе постигну писани споразум. 

У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

Члан 7.

	Уколико Извођач не заврши  радове који су предмет овог уговора у уговореном року, Наручилац има право на наплату уговорне казне умањењем износа који је исказан у окончаној ситуацији.

	Висина уговорне казне износи 0,1%  од уговорене вредности без ПДВ за сваки дан закашњења, с тим што укупан износ казне не може бити већи од 5 % од вредности уговорених радова без ПДВ.

Ако је Наручилац због закашњења у извођењу или предаји изведених радова, претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.


Члан 8.

Осим обавеза које су утврђене другим одредбама овог уговора, Извођач има обавезу: 
- да радове који су предмет овог уговора изведе у складу са Понудом из члана 1. Уговора,  важећим техничким и другим прописима који регулишу предметну материју,  инвестиционо-техничком документацијом и овим уговором;
-да обезбеди радну снагу, материјал, грађевинску и другу опрему, изврши припремно-завршне и остале радове и све друго неопходно за коначно извршење Уговора;
-да по пријему инвестиционо-техничке документације исту прегледа и у року од 7 (седам) дана достави примедбе у писаном облику Наручиоцу на разматрање и даље поступање. Неблаговремено уочене или достављене примедбе, које нису могле остати непознате да су на време сагледане, неће бити узете у обзир нити ће имати утицаја на рок за извођење радова;
-да пре почетка радова Наручиоцу достави решење о именовању одговорног извођача радова; 
-да обезбеди услове за извођење радова, према усвојеном детаљном динамичком плану;
-да обезбеди безбедност свих лица на градилишту, као и одговарајуће чување и обезбеђење градилишта као и складишта материјала и слично, тако да се Наручилац ослобађа свих одговорности према државним органима и трећим лицима, што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Наручиоцу;           
-да се строго придржава прописаних мера за заштиту здравља и безбедности на раду за све своје запослене и сва друга лица на градилишту или на другим местима на којима могу бити угрожена;
-да обезбеди услове за вршење стручног надзора на објекту;
-да уредно води сву документацију предвиђену законом и другим прописима, који регулишу ову област;
-да поступа по свим основаним примедбама и захтевима Наручиоца датим на основу извршеног надзора и да у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
-да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране  Наручиоца;
-да отклони сву штету коју учини за време извођења радова на објекту – локацији извођења радова и на суседним објектима;
-да по завршеним радовима одмах обавести Наручиоца да је  завршио радове и да је спреман за њихов пријем;
 
Члан 9.

Извођач је у обавези да у року од 15 дана од дана закључења Уговора достави детаљан динамички план који мора садржати и следеће позиције, прва: припрема и формирање градилишта и последња: отклањање недостатака, у четири примерака, по два за Наручиоца  и стручни надзор.
Саставни део динамичког плана су: план ангажовања потребне радне снаге, план ангажовања потребне механизације и опреме на градилишту, план набавке потребног материјала, финансијски план реализације извођења радова, пројекат организације градилишта.

Извођач је у обавези да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то, уколико не испуњава предвиђену динамику.

Члан 10.

Осим обавеза које су утврђене другим одредбама овог уговора, Наручилац има обавезу: 
-да Извођачу плати уговорену цену под условима и на начин одређен чл. 2. и  3. овог  уговора;
-да Подизвођачу плати уговорену цену под условима и на начин одређен чланом 16. овог  уговора;
-да обезбеди вршење стручног надзора над извршењем уговорних обавеза Извођача;
-да присуствује увођењу Извођача у посао;
-да учествује у раду комисије за примопредају радова и коначни обрачун са стручним надзором и Извођачем.

Осим обавеза које су утврђене другим одредбама овог уговора,  Наручилац има обавезу: 
		- да обезбеди комплетну техничку документацију и све потребне сагласности и одобрења у складу са позитивним законским прописима као и да сноси све трошкове који проистекну из недостатака везаних за техничку документацију, недостатка неке од сагласности, одобрења, нерешених имовинских односа или слично;
	-да обезбеди кооперативност јавних комуналних предузећа и других правних лица у циљу ефикасности решавања евентуалних проблема као и да сноси све  трошкове који проистекну из недостатака сагласности или могућих интервенција које су у искључивој надлежности јавних комунуналних предузећа или других правних лица којима је то поверено;
		-да Извођача уведе у посао као и да му обезбеди несметан прилаз градилишту;
-да пре почетка рада на градилишту писменим актом одреди координатора за безбедност и здравље на раду у фази извођења радова и да обезбеди израду Плана превентивних мера, уколико је то предвиђено важећим прописима.
	
	
Средства обезбеђења
Члан 11.
            
         Извођач је дужан да достави следећа средства финансијског обезбеђења:
- за озбиљност понуде, односно бланко сопствену меницу, која мора бити безусловна, неопозива, без права на приговор и платива на први позив, оверена печатом и потписана од стране лица овлашћеног за потписивање, уз коју мора бити достављено менично овлашћење у висини од 3% од понуђеног износа без ПДВ-а, са роком важења 60 дана од дана отварања понуда. Меницу доставити најкасније до истека рока за подношење понуда.
-меницу за добро извршење посла у року од 15 дана од дана закључења  овог уговора преда Наручиоцу у износу од 10% од вредности уговора без ПДВ и са роком важења годину дана  од дана  закључења уговора, која мора бити безусловна, неопозива, без права на приговор и платива на први позив, а у корист Наручиоца, оверена печатом и потписана од стране лица овлашћеног за потписивање.

-меницу за отклањање недостатака у гарантном року, у року од 10 дана након примопредаје радова у износу од 5% од вредности уговора без ПДВ-а  и  са роком важења пет дана дужим од уговореног гарантног рока, која мора бити безусловна, неопозива, без права на приговор и платива на први позив, а у корист Наручиоца, што је услов за оверу окончане ситуације.  

Ако се за време трајања уговора промене рокови за извршење уговорних обавеза или друге околности које онемогућавају извршење уговорних обавеза, важност менице мора се продужити. 
Наручилац има право да активира меницу  за озбиљност понуде ако Извођач у року од 15 дана од дана закључења Уговора не достави менице из ст. 1 и 2 овог  члана. 

Меница за добро извршење посла може бити послата на наплату пословној банци Извођача уколико Извођач, ни после упућене опомене, не продужи њено важење. 

Меницу за отклањање недостатака у гарантном року Наручилац сме да наплати уколико Извођач не отпочне са отклањањем недостатака у року од 5 дана од дана пријема писаног захтева и не отклони их у року и у складу са достављеним захтевом. 

Члан 12.

Гарантни рок за изведене радове износи _______ године  рачунајући од дана примопредаје радова. За уграђене материјале важи гарантни рок у складу са условима произвођача, који тече од дана извршене примопредаје радова Наручиоцу. 

Извођач је обавезан да, на дан извршене примопредаје радова који су предмет овог уговора, записнички преда Инвеститору све атесте и/или гарантне листове за уграђене материјале.

Члан 13.

[bookmark: _Hlk105170306]Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац ће наплатити меницу за отклањање грешака у гарантном року.

Уколико меница за отклањање грешака у гарантном року не покрива у потпуности трошкове настале поводом отклањања недостатака из става 1. овог члана,  Наручилац има право да од Извођача тражи накнаду штете, до пуног износа стварне штете.
Члан 14.

	За укупан уграђени материјал и опрему Извођач мора имати сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
	
Извођач је дужан да о свом трошку обави одговарајућа испитивања материјала,  контролу квалитета опреме и изведених радова и одговоран је уколико употреби материјал или изведе радове који не одговарају квалитету.

Уколико Наручилац, на основу извештаја надзорног органа или на други начин, утврде да уграђени материјал, опрема, односно изведени радови не одговарају стандардима, техничким прописима и пројектној документацији, Наручилац има право да захтева да Извођач поруши изведене радове и да их о свом трошку поново изведе у складу са  пројектном документацијом и уговорним одредбама. Уколико Извођач у захтеваном року то не учини, Наручилац има право на наплату менице за добро извршење посла. 

Члан 15.
Подизвођач _______________________, ул. ____________________ бр. ____, ПИБ _______________________, матични број __________________, ће извршити део предмета овог уговора  у вредности од _________________динара без ПДВ односно ____________________са ПДВ, у свему у складу са понудом број ___________ од ______________. 

Плаћање изведених радова биће извршено директно на рачун подизвођача број _________________________, у складу са усвојеном понудом. (опционо-уколико је то захтевано у ообрасцу понуде)

Извођач радова у потпуности одговара Наручиоцу за извршење уговорених обавеза, без обзира на учешће подизвођача. 
 
Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом којим се уређују јавне набавке.

Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац може  реализовати меницу за добро извршење посла и раскинути уговор, осим ако би раскидом уговора Наручилац претрпео знатну штету.

* или /алтернативно:

На реализацији овог Уговора није ангажован подизвођач.

Увођење подизвођача врши се у складу са Законом којим се уређују јавне набавке.

Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац може  реализовати банкарску гаранцију за добро извршење посла и раскинути уговор, осим ако би раскидом уговора Наручилац претрпео знатну штету.

Члан 16.

Уколико се током извођења уговорених радова појави потреба за извођењем вишка радова, Извођач је дужан да о томе одмах, писаним путем, обавести стручни надзор  и  Наручиоца.

Извођач није овлашћен да изведе вишак радова без писане сагласности стручног надзора и коначне сагласности Наручиоца.

Утврђени мањкови и вишкови радова, који утичу на повећање уговорене вредности, представљају основ за закључење анекса овог уговора.


Члан 17.

Извођач може и без претходне сагласности Наручиоца, а уз писану сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације. 

  Извођач је дужан да истог дана када наступе околности из става 1. овог члана, о томе обавести Наручиоца и достави им писану сагласност стручног надзора о потреби за извођењем хитних непредвиђених радова.

Наручилац можеу раскинути Уговор уколико би услед ових радова цена морала бити знатно повећана, о чему је дужан да без одлагања обавесте Извођача.  

Извођач има право на правичну накнаду за хитне непредвиђене радове, на терет Наручиоца.

У случају евентуалног спора везано за постојање односно плаћање хитних непредвиђених радова, Извођачу неће бити признато право на правичну накнаду уколико не поседује доказ да је истог дана обавестио Наручиоца и доставио му писану сагласност стручног надзора о потреби за извођењем хитних непредвиђених радова, у складу са ставом 2. овог члана.

Члан 18.

Уговор може да се измени ради набавке додатних радова као и на начин да се повећа обим Уговора.

Додатни радови и радови којима се повећава обим Уговора биће уговорени у свему у складу са законом којим се уређују јавне набавке.
Уколико се током извођења уговорених радова појави потреба за извођењем додатних радова односно потреба за извођењем радова којима се повећава обим Уговора, Извођач је дужан да о том одмах, писаним путем, обавести стручни надзор  и Наручиоца.
Извођач нема права на извођење додатних радова односно радова којима се повећава обим Уговора  без претходно закљученог анекса овог уговора.

Изведени додатни радови односно радови којима се повећава обим Уговора без закљученог анекса Уговора, су правно неважећи.


Члан 19.

Извођач о завршетку радова који су предмет овог уговора, писаним путем, обавештава стручни надзор и Наручиоца, а дан завршетка радова уписује се у грађевински дневник.

Примопредаја радова врши се комисијски најкасније у року од 20 дана од дана пријема писаног обавештења о завршетку радова.

Комисију за примопредају радова чине по један представник Наручиоца, стручног надзора и Извођача.

Комисија сачињава записник о примопредаји радова на дан примопредаје радова.
	
Извођач је дужан да приликом примопредаје радова преда Наручиоцу попуњене одговарајуће табеле свих уграђених материјала са приложеним атестима, као и пројекат изведеног објекта, уколико је то потребно у складу са Законом о планирању и изградњи.
	
Грешке, односно недостатке које утврди стручни надзор или Наручилац,  Извођач мора да отклони без одлагања. Уколико те недостатке Извођач не почне да отклања одмах и ако их не отклони у захтеваном року, Наручилац може извршити наплату менице за добро извршење посла и неће приступити примопредаји радова.

Коначна количина и вредност радова по овом уговору утврђује се на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, о чему Комисија сачињава записник о коначном обрачуну.

На основу Записника о коначном обрачуну испоставља се окончана ситуација.


Члан 20.

Уговор се може раскинути споразумно или једностраном изјавом, у свему према одредбама Закона о облигационим односима и Закона о јавним набавкама.

Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора. 

У случају раскида уговора, Извођач је дужан да изведене радове обезбеди од пропадања и да Наручиоцу преда попуњене одговарајуће табеле свих уграђених материјала са приложеним атестима, као и пројекат изведеног објекта уколико је то потребно у складу са Законом о планирању и изградњи, док су све уговорне стране дужне да сачине заједнички коначни обрачун изведених радова закључно са даном раскида Уговора.

Члан 21.

За све што овим уговором није посебно утврђено примењују се одредбе Законa о јавним набавкама, Закона о облигационим односима, Закона о планирању и изградњи, као и одредбе Посебних узанси о грађењу и других важећих прописа Републике Србије.
Члан 22.

Све евентуалне спорове уговорне стране ће решавати споразумно. 
Уколико до споразума не дође, уговара се надлежност Привредног суда у Београду.

Члан 23.

Овај уговор је сачињен у 5 једнаких примерака, по два за  уговорну страну и један примерак за Министарство рударства и енергетике.


Напомена: 
- овај модел уговора представља садржину уговора који ће бити закључен са изабраним понуђачем. Ако понуђач без оправданих разлога одбије да закључи уговор о јавној набавци, након што му је уговор додељен, Наручилац ће реализовати меницу за озбиљност понуде.
ИЗВОЂАЧ РАДОВА                                                                               НАРУЧИЛАЦ
                                                                                                                           
____________________                                                                                   ______________________
                                                                                                                                         Милош Станојевић

